มหาสมุทรเป็นหนึ่งในทรัพยากรที่สำคัญที่สุดต่อโลกของเรา
หากปราศจากการอนุรักษ์ ระบบนิเวศน์ทั้งหมดก็จะสูญสลายไป
น่านน้ำของภูมิภาคเอเชียตะวันออกเฉียงใต้ถือเป็นทรัพยากรอันมีค่าต่อการดำรงชีพ และเป็นแหล่งความมั่นคงด้านอาหารของประชากรนับล้าน
จากข่าวสารในแต่ละสัปดาห์ เราจะพบได้ว่าทรัพยากรทางทะเลของเรากำลังตกอยู่ในภัยอันตราย
ปัญหาการทำประมงผิดกฎหมาย ไร้การรายงาน และไร้การควบคุม ถือเป็นหนึ่งในภัยคุกคามที่ยิ่งใหญ่
การกระทำเหล่านี้ก่อให้เกิดภัยต่อการพัฒนาที่ยั่งยืน และเป็นบ่อเกิดของการปฏิบัติมิชอบด้านสิทธิมนุษย์ชน ด้วยการบิดเบือนในการให้ข้อมูลทางการประมง
แล้วเราจะจัดการกับสิ่งที่เรามองไม่เห็นนี้ได้อย่างไร
ห่วงโซ่อุปทานของอาหารทะเลนั้นมีความซับซ้อน และมักจะดำเนินการในพื้นที่ที่เข้าถึงยาก
การสร้างความเชื่อมโยงระดับภูมิภาคจะทำให้เกิดการตรวจสอบและเก็บข้อมูลจากทุกส่วนของโซ่อุปทานของอาหารทะเล จากผู้ผลิตจนถึงมือผู้บริโภค
ซึ่งไม่เพียงแต่จะช่วยลดปัญหาการประมงผิดกฎหมายเท่านั้น
แต่ยังจะช่วยสร้างความมั่นคงและยั่งยืนทางการประมงได้อีกด้วย
ถือเป็นประโยชน์ต่อเราทุก ๆ คน
โครงการความร่วมมือด้านมหาสมุทรและประมงขององค์การเพื่อการพัฒนาระหว่างประเทศของสหรัฐอเมริกา
และศูนย์พัฒนาการประมงแห่งเอเชียตะวันออกเฉียงใต้
ร่วมมือกับภาครัฐและเอกชนในภูมิภาคเอเชียตะวันออกเฉียงใต้เพื่อพัฒนาระบบตรวจสอบย้อนกลับแบบอิเล็กทรอนิกส์
ระบบการจัดเก็บข้อมูลนี้ เปลี่ยนการบันทึกข้อมูลโดยใช้กระดาษ
เป็นการใช้เทคโนโลยีดิจิทัลเพื่อตรวจสอบห่วงโซ่อุปทาน
และช่วยเก็บข้อมูลในส่วนของห่วงโซ่อุปทานที่ยังขาดแหล่งข้อมูล
เทคโนโลยีนี้เชื่อมโยงผู้ที่เกี่ยวข้องทุกคนในห่วงโซ่อุปทานของอาหารทะเลไว้ดัวยกัน
รวมถึงผู้ที่อยู่ในพื้นที่ห่างไกล
เราตามมาดูกันว่าเทคโนโลยีนี้ทำงานอย่างไร
จากพื้นที่ทะเล
ชาวประมงสามารถป้อนข้อมูลเกี่ยวกับกิจกรรมการจับสัตว์น้ำ
และข้อมูลต่าง ๆ เกี่ยวกับสวัสดิภาพของมนุษย์
ผ่านระบบเทคโนโลยีการตรวจสอบที่ติดตั้งบนเรือ
ระบบนี้ยังสามารถช่วยติดตามตำแหน่งของเรือประมงแต่ละลำได้ด้วย
ข้อมูลที่มาจากแต่ละส่วนของห่วงโซ่อุปทานจะถูกส่งไปยังระบบฐานข้อมูลกลาง
เมื่ออาหารทะเลได้ถูกจัดส่งไปยังชายฝั่ง
ผู้ซื้อขายและนายหน้าก็สามารถป้อนข้อมูลที่เกี่ยวข้อง
ผ่านแอพพลิเคชั่นมือถือได้
นอกจากนี้ แอปพลิเคชันนี้ยังเป็นเครื่องมือที่ช่วยในการบริหารจัดการธุรกิจและการเงิน
โดยการช่วยบริหารจัดการเงินกู้ยืมและการติดตามยอดรายรับ
ต่อจากนั้น
อาหารทะเลถูกส่งออกไปยังตลาดนานาชาติ
พร้อมกับข้อมูลที่จำเป็นที่ได้มาจากแต่ละส่วนของห่วงโซ่อุปทาน
ข้อมูลจะถูกเก็บบันทึกไว้ตลอดทุกขั้นตอน
จนถึงขั้นตอนสุดท้ายที่อาหารทะเลถูกส่งไปแปรรูป
และในท้ายสุด
ก็ถูกส่งออกไปยังตลาดภายในประเทศและต่างประเทศ
ผู้บริโภคจึงสามารถซื้อผลิตภัณฑ์อาหารทะเลที่ตรวจสอบย้อนกลับได้ทุกขั้นตอนจนถึงแหล่งผลิต
เป็นการช่วยสนับสนุนผู้ผลิตที่ปฏิบัติถูกต้องตามกฎหมาย และยึดในหลักความมั่นคงยั่งยืน
เพื่อกีดกันสินค้าที่มาจากแหล่งผิดกฏหมายออกจากตลาดอาหารทะเล
ระบบตรวจสอบย้อนกลับแบบอิเล็กทรอนิกส์
สามารถช่วยให้การจัดการทรัพยากรทางทะเลของเรามีประสิทธิภาพยิ่งขึ้น
เพื่อรักษาความอุดมสมบูรณ์ของผืนมหาสมุทร
ช่วยลดปัญหาด้านมนุษยธรรม
และสร้างตลาดสินค้าทางทะเลของโลกให้แข็งแกร่ง
พร้อมเสริมสร้างความมั่งคั่งทางทรัพยากรโลกและความมั่นคงด้านอาหาร